नवोदय स्कूल से मिल रही उत्कृष्ट शिक्षा
नवोदय स्कूल से मिल रही उत्कृष्ट शिक्षा
कोरबा | वार्षिकोत्सव में मुख्य अतिथि के तौर पर उपस्थित कलेक्टर पी दयानंद ने नवोदय स्कूल के माध्यम से ग्रामीण परिवेश के बच्चों को उत्कृष्ट शिक्षा मिल रही है। इस दौरान यहां के बच्चों ने पारंपरिक व कलात्मक नृत्य के अलावा अंग्रेजी में नाटिका की प्रस्तुति देकर उपस्थित लोगों में उत्साह का संचार किया। प्रभारी प्राचार्य रमणी के ने स्वागत उद्बोधन दिया। स्कूल परिसर में आयोजित समारोह में कलेक्टर ने शिक्षा, खेल, विज्ञान प्रदर्शनी व सांस्कृतिक कार्यक्रमों में सक्रिय भागीदारी निभाने वाले बच्चों को बधाई देते हुए कहा कि उन्हें विनम्र बनना चाहिए। इस दौरान जिला पंचायत सीईओ विलास संदीपान भोस्कर, डिप्टी कलेक्टर विश्वास राव मेश्राम ने बच्चों का उत्साहवर्धन किया। शिक्षक मानव यादव ने वार्षिक प्रतिवेदन प्रस्तुत किया। बच्चों ने राजस्थानीय नृत्य, नागपुरी नृत्य, प्रकृति नृत्य, गिद्धा नृत्य, भजन के साथ स्वच्छता अभियान पर आधारित अंग्रेजी नाटिका की प्रस्तुति दी।
hin_Deva hin_Deva hin_Deva